Влада Југославије прогласила је Београд отвореним градом. Упркос томе, немачко ваздуховпловство бомбардовало је Београд без објаве рата, намерно циљајући цивилне циљеве, стамбене објекте и објекте од националног и културно-историјског значаја. Државна комисија за утврђивање злочина окупатора и њихових помагача дошпла је до закључка да је од бомбардовања погинуло преко 2.000, јер их је толико сахрањено, а претпоставља се да је око 1.000 затрпано у рушевинама. Такође, 692 зграде су срушене, док је 1.601 јако оштећена. Немачком генералпуковнику Александру Леру, који је као командант 4. немачке ваздушне флоте командовао бомбардовањем Београда, а касније био командант Армијске групе Е, фебруара 1947. у Београду суђено је између осталог и за „злочиначко бомбардовање Београда“. Проглашен је кривим по овој и по другим тачкама оптужнице, и осуђен на смрт.